
Narva Linnavalitsuse 17.10.2012. a korralduse nr 997-k 
„Projekteerimistingimuste kinnitamine (Tiigi tn 2c ja Tiigi tn 2m territooriumite romusõidukite kogumiskohtadeks rekonstrueerimine, hoonete romusõidukite lammutuskodadeks rekonstrueerimine ning piirete rajamine)” muutmine
1. ASJAOLUD JA MENETLUSE KÄIK
19.09.2012. a taotles OÜ Megareks Pro, registrikood 11975905, Narva Linnavalitsuse Arhitektuuri- ja Linnaplaneerimise Ametilt projekteerimistingimusi Tiigi tn 2c ja Tiigi tn 2m territooriumite romusõidukite kogumiskohtadeks rekonstrueerimiseks, hoonete romusõidukite lammutuskodadeks rekonstrueerimiseks ja piirete rajamiseks.
Narva Linnavalitsuse 17.10.2012. a korraldusega nr 997-k on kinnitatud projekteerimistingimused (Tiigi tn 2c ja Tiigi tn 2m territooriumite romusõidukite kogumiskohtadeks rekonstrueerimine, hoonete romusõidukite lammutuskodadeks rekonstrueerimine ning piirete rajamine). Projekteerimistingimuste kehtivuse aeg on 16.10.2014. a.
21.07.2014. a taotles OÜ Megareks Pro Narva Linnavalitsuse 17.10.2012. a korralduse nr 997-k “Projekteerimistingimuste kinnitamine (Tiigi tn 2c ja Tiigi tn 2m territooriumite romusõidukite kogumiskohtadeks rekonstrueerimine, hoonete romusõidukite lammutuskodadeks rekonstrueerimine ning piirete rajamine)” muutmist, nimelt projekteerimistingimuste punktide 3.3.14.3 ja 4.1 muutmist. 
OÜ Megareks Pro 21.07.2014. a taotluses nr 7273/1-14 räägitakse, et kavandatakse hoone laiendamist. OÜ Megareks Pro palub ka suurendada projekteerimistingimuste kehtivuse aega kuni 30.07.2016. a.
Taotluses toodud asjaolu käsitledes võib Narva Linnavalitsus lubada Narva Linnavalitsuse 17.10.2012. a korralduse nr 997-k punktide 3.3.14.3 ja 4.1 sõnastuse muutmist.
2. ÕIGUSLIKUD ALUSED
2.1 Haldusmenetluse seaduse § 64 lõike 1 kohaselt haldusakti kehtetuks tunnistamise kohta sätestatut kohaldatakse ka haldusorgani poolt haldusakti muutmise suhtes. Seega võib antud linnavalitsuse korralduse vastuvõtmisel arvesse võtta alljärgnevaid haldusmenetluse seaduse sätteid:   

2.1.1 Haldusmenetluse seaduse § 68 lõike 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal. 
2.1.2 Haldusmenetluse seaduse § 70 lõike 1 kohaselt haldusakt tunnistatakse kehtetuks iseseisva haldusaktiga, mille suhtes kohaldatakse peale käesoleva jao sätete ka muid haldusakti kohta kehtivaid nõudeid. 

3. OTSUS
3.1 Muuta Narva Linnavalitsuse 17.10.2012. a korralduse nr 997-k “Projekteerimistingimuste kinnitamine (Tiigi tn 2c ja Tiigi tn 2m territooriumite romusõidukite kogumiskohtadeks rekonstrueerimine, hoonete romusõidukite lammutuskodadeks rekonstrueerimine ning piirete rajamine)” punkti 3.3.14.3 ning kinnitada järgmises redaktsioonis: 

„3.3.14.3
Lubatud on Tiigi tn 2c ja Tiigi tn 2m hoonete rekonstrueerimine ja laiendamine.”
3.2 Muuta Narva Linnavalitsuse 17.10.2012. a korralduse nr 997-k “Projekteerimistingimuste kinnitamine (Tiigi tn 2c ja Tiigi tn 2m territooriumite romusõidukite kogumiskohtadeks rekonstrueerimine, hoonete romusõidukite lammutuskodadeks rekonstrueerimine ning piirete rajamine)” punkti 4.1 ning kinnitada järgmises redaktsioonis: 

„4.1
Käesolevad projekteerimistingimused on kehtivad kuni 30.07.2016. a.”
4.  RAKENDUSSÄTTED
4.1 Käesolev korraldus jõustub alates teatavakstegemisest.
4.2 Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

